da en da nl ca da da da es da da da da da da da da da da da da da da da da da da da nl da da da da da da da da da en da en da en en da da da da da da da da da da de da da da da da da da da da da da da da nl da en da da es nl da
Tredobling af svanemærket byggeri på tre år | Miljømærkning Danmark
23.3.2021 06:30:00 CET | Miljømærkning Danmark
Nye tal fra Nordisk Miljømærkning viser, at antallet af svanemærkede byggerier er tredoblet på bare tre år. I Norden runder antallet af svanemærkede lejligheder, huse, skoler og daginstitutioner, der enten er opført eller under konstruktion, snart 50.000.
Svanemærket byggeri vinder i stigende grad indpas i Norden. På billedet ses Kolding Sky, det første svanemærkede etagebyggeri i Jylland. Foto: AP Pension & nood. - Alle rettigheder forbeholdt.
Svanemærket byggeri vinder i stigende grad indpas i Norden og i Danmark. Det viser nye tal fra Nordisk Miljømærkning, hvor antallet af byggerier med Svanemærket er tredoblet fra januar 2018 til januar 2021. I dag findes der næsten 18.000 færdigbyggede svanemærkede lejligheder, huse, skoler og daginstitutioner i Norden, mens godt 31.000 er under opførelse.
”Hos Miljømærkning Danmark glæder vi os over, at kurven for svanemærkede byggerier fortsætter opad – og at vi snart runder 50.000 svanemærkede lejligheder, huse, skoler eller daginstitutioner opført eller under konstruktion. Det er en vigtig milepæl, der er god grund til at være stolt af – og ikke mindst glad for på miljøets vegne. Det viser tydeligt, at byggebranchen begynder at tænke mere bæredygtigt og har fokus på at fremme den cirkulære omstilling”, siger Martin Fabiansen, direktør i Miljømærkning Danmark og tilføjer:
”I starten skød de fleste byggerier op i hovedstadsområdet, men nu kan vi se, at interessen har bredt sig til resten af landet, ikke mindst til Jylland”.
Flere svanemærkede byggerier uden for hovedstadsområdet
En af de parter, der opfører svanemærkede byggerier i Jylland, er AP Pension, der blandt andet står bag Kolding Sky – Jyllands første etagebyggeri med Svanemærket.
”I AP Pension vil vi gerne være med til at påvirke byggeriet i en bæredygtig retning, og derfor har vi taget en beslutning om kun at opføre svanemærkede boligbyggerier. Jeg tror, det er den eneste måde, du kan fremtidssikre dine ejendomsinvesteringer på. For erfaringen viser, at vi med Svanemærket kan skabe nogle meget attraktive ejendomme for vores lejere og brugere – og som giver gode afkast til vores kunder”, siger Peter Olsson, administrerende direktør i AP Ejendomme.
Også i Guldborgsund Kommune har man taget Svanemærket til sig:
”Vi har et højt ambitionsniveau i Guldborgsund Kommune og vil gerne skabe fremtidens bæredygtige skole i absolut topklasse. Derfor er vi lige nu i gang med at bygge en folkeskole i Sundby, der bliver certificeret med Svanemærket. Vi vil gerne være med til at skabe et godt arbejdsmiljø for børnene og lærerne, og det er muligt med en svanemærket skole, der netop er kendetegnet ved bl.a. et godt indeklima. Derudover er vi også ved at opføre en svanemærket skovbørnehave”, siger Simon Hansen, der er formand for Børn, Familie og Uddannelsesudvalget i Guldborgsund Kommune.
Svanemærkets krav til de enkelte produktgrupper – herunder byggeri – bliver løbende evalueret og strammet. Det sikrer, at kravene bliver stillet ud fra den nyeste viden og udviklingen i markedet – og på den måde er Svanemærket med til at sikre en bæredygtig udvikling. Nordisk Miljømærkning forventer at sende skærpede krav i høring efter sommerferien og at kunne lancere kriterierne i starten af 2022.
Svanemærket er Nordens officielle miljømærke. Svanemærket er med til at fremme cirkulær økonomi, reducere klimabelastningen og er et stærkt redskab til at realisere FN’s 12. verdensmål om at sikre bæredygtige forbrugs- og produktionsformer. 94 procent af danskerne kender Svanemærket, og 63 procent af danskerne ser efter Svanemærket, når de vælger varer.
FAKTA OM SVANEMÆRKET BYGGERI I NORDEN
På tre år – fra januar 2018 til januar 2021 – er antallet af svanemærkede lejligheder, huse, skoler og daginstitutioner, der enten er færdige eller under konstruktion – næsten tredoblet i Norden.
Pr. 1/1-2021 var der i Norden næsten 18.000 færdigbyggede lejligheder, huse, skoler og daginstitutioner med Svanemærket – og godt 31.000 er under konstruktion. Tallene er opgjort i boenheder.
KENDETEGN VED ET SVANEMÆRKET BYGGERI
Strenge krav til bæredygtigt certificeret træ
Høj byggeteknisk kvalitet via kontrol af en uvildig tredjepart
God mulighed for genbrug og genanvendelse af bygningsdele
AP Pensionbyggeribæredygtigt byggericertificeringCirkulær omstillingcirkulær økonomigrøn vækstGuldborgssund KommuneklimaMiljømærkning DanmarkSvanemærketsvanemærket byggeriVerdensmål 12
Pressekontakt, Lisa Olufson Klæsøe, tlf. 39 96 61 06
Svanemærket byggeri vinder i stigende grad indpas i Norden. På billedet ses Kolding Sky, det første svanemærkede etagebyggeri i Jylland. Foto: AP Pension & nood. - Alle rettigheder forbeholdt.
Grafen viser udviklingen i svanemærket byggeri i Norden fra 2018-2021.
Fra januar 2018 til januar 2021 er antallet af svanemærkede lejligheder, huse, skoler og daginstitutioner, der enten er opført eller under konstruktion, næsten tredoblet i Norden.
Læs mere om Svanemærket
Læs mere om svanemærket byggeri
Information om Miljømærkning Danmark
Miljømærkning Danmark har ansvaret for Svanemærket og EU-Blomsten i Danmark og fungerer samtidig som uafhængig kontrolinstans i forhold til mærkerne. Miljømærkning Danmark er en selvstændig enhed hos Dansk Standard.
Følg pressemeddelelser fra Miljømærkning Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Miljømærkning Danmark
Svanemærkede daginstitutioner har fået fodfæste i hele landet17.8.2022 06:00:00 CEST | Pressemeddelelse
Svanemærkede bleer og svanemærket håndsæbe har i flere år været at finde i de fleste af landets daginstitutioner. Nu er Svanemærket også at finde på selve daginstitutionen i flere og flere byer. Landets kommuner har nemlig i stigende grad fokus på at skabe gode rammer for både personale og børn – og på at opføre mere miljørigtige bygninger.
Snart er Svanemærket en valgmulighed ved kassen i webbutikken2.6.2022 07:00:00 CEST | Pressemeddelelse
I takt med at vi handler mere og mere på nettet, vokser mængden af varer, der transporteres rundt. Samtidig vokser klimakrisen. Et af de store spørgsmål er derfor, hvordan transporten af varer kan ske mere energieffektivt, med betydelig reduceret klimabelastning og under ordentlige arbejdsforhold. Svanemærket kan være en del af svaret.
Cirkulært fokus i Svanemærkets nye krav til tekstiler24.5.2022 07:00:00 CEST | Pressemeddelelse
Flere krav til produktdesign, skrappere krav til kemikalier, øget fokus på kvalitet og levetid samt forbud mod afbrænding af usolgte tekstiler. Det er nogle af de tiltag, der er med i Svanemærkets nye krav til tekstiler – og som skal være med til at sikre mere cirkulære tekstiler og dermed også reduceret klimabelastning.
Klare ambitioner for svanemærkede hoteller19.5.2022 07:00:00 CEST | Pressemeddelelse
Svanemærket er blandt verdens skrappeste miljøcertificeringer, og kun de bedste formår at opfylde kravene. Svanemærkede hoteller og andre overnatningssteder skal allerede i dag opfylde omfattende krav for at reducere deres miljø- og klimabelastning, og med skærpede krav hæves ambitionsniveauet nu yderligere. I de nye krav er der bl.a. fokus på at reducere klimabelastningen og på at vælge fødevarer med lavere miljøbelastning.
Næsten en fordobling af svanemærket byggeri på to år5.5.2022 07:00:00 CEST | Pressemeddelelse
Svanemærket byggeri fortsætter vækstrejsen. Nye tal fra Nordisk Miljømærkning viser næsten en fordobling i antallet af svanemærkede byggerier i Norden på kun to år. Dermed er der godt 23.000 svanemærkede lejligheder, huse, skoler og daginstitutioner i Norden – og mere end 42.000 nye på vej.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022